**Atklāta konkursa**

**“Būvprojektu izstrāde un autoruzraudzība kompleksu pasākumu īstenošanai Svētes upes caurplūdes atjaunošanai un plūdu apdraudējuma samazināšanai piegulošajās teritorijās” (Id. Nr.JPD2017/70/AK)**

PAKALPOJUMA LĪGUMS

**par būvprojekta “Virszemes notekūdeņu sistēmas sakārtošana Būriņu ceļa posmā no Blāzmas ielas līdz Zemgaļu ielai” izstrādi**

Jelgava 2017.gada 14.augustā

**Jelgavas pilsētas dome,** reģistrācijas Nr. 90000042516, juridiskā adrese: Lielā iela 11, Jelgava, LV-3001 (turpmāk – Pasūtītājs), Jelgavas pilsētas pašvaldības izpilddirektores Irēnas Škutānes personā, kura rīkojas saskaņā ar Jelgavas pilsētas pašvaldības nolikumu (turpmāk – Pasūtītājs), no vienas puses, un

**SIA “Geo Consultants”***,* reģistrācijas Nr. 40003340949*,* juridiskā adrese: Olīvu iela 9, Rīga, LV-1004 (turpmāk – Izpildītājs), valdes locekļa Jāņa Ābeltiņa personā, kurš rīkojas uz uzņēmuma statūtu pamata no otras puses, katra atsevišķi un abas kopā turpmāk - Puses,

saskaņā ar Iepirkuma “Būvprojektu izstrāde un autoruzraudzība kompleksu pasākumu īstenošanai Svētes upes caurplūdes atjaunošanai un plūdu apdraudējuma samazināšanai piegulošajās teritorijās”, identifikācijas Nr.JPD2017/70/AK, *1.daļas “Būvprojektu “Plūdu apdraudējuma samazināšana Svētes upes piegulošajās teritorijās” izstrāde un autoruzraudzība”* (turpmāk – Iepirkums) rezultātiem,

īstenojot Centrālās Baltijas jūras reģiona programmas 2014.-2020.gadam projektu Nr. CB187 “Integrēta lietusūdens pārvaldība (iWater)”, noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs pasūta un Izpildītājs apņemas izstrādāt **būvprojektu** **“Virszemes notekūdeņu sistēmas sakārtošana Būriņu ceļa posmā no Blāzmas ielas līdz Zemgaļu ielai”** (turpmāk – Pakalpojums), saskaņā ar Tehnisko specifikāciju (Līguma 1.pielikums), Izpildītāja iesniegto piedāvājumu Iepirkumam (Līguma 2.pielikums), Līgumu un Latvijas Republikas normatīvajiem aktiem.
2. **Līgumcena** 
   1. Par Pakalpojuma veikšanu Pasūtītājs samaksā Izpildītājam 37000,00 *euro*(trīsdesmit septiņi tūkstoši *euro,* 00 *centi*) un pievienotās vērtības nodokli 21% (divdesmit viens procents) 7770,00 *euro* (septiņi tūkstoši septiņi simti septiņdesmit *euro*, 00 *centi*), kas kopā ir 44770,00 *euro* (četrdesmit četri tūkstoši septiņi simti septiņdesmit *euro*, 00 *centi*) (turpmāk – Līgumcena).
3. **Maksāšanas kārtība**
   1. Visi maksājumi tiek veikti ar pārskaitījumu uz Izpildītāja norādīto norēķinu kontu 10 (desmit) darba dienu laikā pēc Pakalpojuma pieņemšanas un nodošanas akta parakstīšanas un Izpildītāja rēķina saņemšanas dienas.
   2. Samaksu par Pakalpojumu Pasūtītājs veic šādā kārtībā:
      1. maksājumu 30% (trīsdesmit procenti) apmērā no Līgumcenas pēc Būvprojekta minimālā sastāvā saskaņošanas no Pasūtītāja puses un Pakalpojuma pieņemšanas – nodošanas akta parakstīšanas;
      2. atlikušo maksājumu 70% (septiņdesmit procenti) apmērā no Līgumcenas pēc visu nodevumu iesniegšanas Pasūtītājam, saskaņā ar Tehnisko specifikāciju (Līguma 1.pielikums), un Pakalpojuma pieņemšanas – nodošanas akta parakstīšanas.
   3. Līguma 3.2.1.punktā norādītais maksājums tiks apmaksāts no Jelgavas pilsētas domes finanšu līdzekļiem. Rēķinā jānorāda šādi maksātāja rekvizīti:

|  |  |
| --- | --- |
| **Maksātājs** | **Jelgavas pilsētas dome** |
| Reģistrācijas Nr. | 90000042516 |
| Adrese | Lielā iela 11, Jelgava, LV-3001 |
| Bankas nosaukums | AS SEB Banka |
| Bankas kods | UNLALV2X |
| Bankas konta Nr. | LV 44 UNLA 0008 0101 30906 |

* 1. Daļa no Līguma 3.2.2.punktā norādītā maksājuma, iepriekš saskaņojot ar Pasūtītāju, tiks apmaksāta no Centrālās Baltijas jūras reģiona programmas 2014.-2020.gadam projekta Nr.CB187 “Integrēta lietusūdens pārvaldība (iWater)” finanšu līdzekļiem. Rēķinā jānorāda šādi maksātāja rekvizīti:

|  |  |
| --- | --- |
| **Maksātājs** | **Jelgavas pilsētas dome** |
| Reģistrācijas Nr. | 90000042516 |
| Adrese | Lielā iela 11, Jelgava, LV-3001 |
| Bankas nosaukums | Valsts Kase |
| Bankas kods | TRELLV22 |
| Bankas konta Nr. | LV50TREL9802006038000 |

* 1. Līguma 3.2.2.punktā norādītā maksājuma atlikusī daļa, iepriekš saskaņojot ar Pasūtītāju, tiks apmaksāta no Jelgavas pilsētas domes finanšu līdzekļiem.

1. **Termiņi** 
   1. Līgums stājas spēkā dienā, kad to parakstījušas abas Puses un ir spēkā līdz Pušu savstarpējo saistību pilnīgai izpildei.
   2. Izpildītājs apņemas izpildīt Pakalpojumu ne vēlāk kā **līdz 2018.gada 14.martam** (7 (septiņu) mēnešu laikā no šī Līguma noslēgšanas dienas, ieskaitot ekspertīzes veikšanas laiku, ievērojot šādus Pakalpojuma izpildes termiņus:
      1. Būvprojekts minimālā sastāvā un būvniecības darbu izmaksu tāme jāiesniedz Pasūtītājam ne vēlāk kā līdz 2017.gada 14.novembrim (3 (trīs) mēnešu laikā no Līguma noslēgšanas dienas).
      2. Būvprojekta visi eksemplāri (6 (seši) būvprojekta eksemplāri papīra formā un elektroniski vektora datu formā) ar Būvvaldes atzīmi par projektēšanas nosacījumu izpildi jāiesniedz Pasūtītājam ne vēlāk kā līdz 2018.gada 14.martam (7 (septiņu) mēnešu laikā no Līguma noslēgšanas dienas).
   3. Pasūtītājs izskata Līguma 4.2.1.punktā noteiktos materiālus un sniedz atbildi 10 (desmit) darba dienu laikā no dokumentu saņemšanas. Pārējos gadījumos Pasūtītājs atbild uz Izpildītāja uzdotajiem jautājumiem 5 (piecu) darba dienu laikā pēc to saņemšanas.
   4. Izpildītājs atbild uz Pasūtītāja uzdotajiem jautājumiem un labo kļūdas un trūkumus iesniegtajā dokumentācijā, kas Izpildītājam bija jāievērtē Būvprojekta izstrādes laikā, arī pēc Būvprojekta apstiprināšanas - līdz būves pieņemšanai ekspluatācijā.
2. **Izpildītāja personāls un apakšuzņēmēji** 
   1. Pēc Līguma noslēgšanas, bet ne vēlāk kā uzsākot Līguma izpildi, Izpildītājs iesniedz Pasūtītājam Pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus.
   2. Līguma izpildes laikā Izpildītājs paziņo Pasūtītājam par jebkurām apakšuzņēmēju sarakstā (Līguma 5.1.apakšpunkts) norādītās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojumu sniegšanā.
   3. .Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem.
   4. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos, un ja piedāvātais personāls atbilst Iepirkuma dokumentos personālam izvirzītajām prasībām un tam ir vismaz tādas paša kvalifikācija un pieredze kā personālam, kas tika vērtēts, nosakot saimnieciski visizdevīgāko piedāvājumu.
   5. Pasūtītājs nepiekrīt piedāvājumā norādītā personāla vai apakšuzņēmēju nomaiņai, ja pastāv kāds no šādiem nosacījumiem:
      1. Izpildītāja piedāvātais personāls vai apakšuzņēmējs neatbilst tām Iepirkuma dokumentos noteiktajām prasībām, kas attiecas uz Izpildītāja personālu vai apakšuzņēmēju;
      2. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai apakšuzņēmējs atbilst Publisko iepirkumu likuma 42.panta pirmajā daļā vai otrajā daļā (atbilstoši Iepirkuma nolikumā norādītajam) minētajiem pretendentu izslēgšanas nosacījumiem;
      3. piedāvātais apakšuzņēmējs, kura sniedzamo Pakalpojumu vērtība ir vismaz 10 procenti no kopējās Līguma vērtības, atbilst Publisko iepirkumu likuma [42. panta](https://likumi.lv/doc.php?id=287760#p42) pirmajā vai otrajā daļā (atbilstoši Iepirkuma nolikumā norādītajam) minētajiem pretendentu izslēgšanas gadījumiem;
      4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību pasūtītājs pārbauda saskaņā ar Publisko iepirkumu likuma 62.panta piekto daļu.
   7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
   8. Izpildītājs atbild par apakšuzņēmēju darbu.
3. **Pakalpojuma izpilde un pieņemšana**
   1. Pasūtītājs vienu reizi mēnesī, bet nepieciešamības gadījumā biežāk, organizē sanāksmes, lai pārrunātu Pakalpojuma izpildi, kurās piedalās Pasūtītāja un Izpildītāja pārstāvji.
   2. Izpildītājs nodod un Pasūtītājs pieņem kvalitatīvi izpildītu Pakalpojumu ar pieņemšanas – nodošanas aktu. Pirms pieņemšanas – nodošanas akta parakstīšanas no Pasūtītāja puses, Pasūtītājs pārliecinās par Pakalpojuma atbilstību Tehniskās specifikācijas prasībām. Ja Pasūtītāja pārstāvji lemj par Pakalpojuma atbilstību, Pasūtītājs paraksta pieņemšanas – nodošanas aktu un Pakalpojums uzskatāms par izpildītu.
   3. Gadījumā, ja Izpildītājs neveic un/vai aizkavē Līgumā noteikto pienākumu izpildi, un/vai Pakalpojuma izpilde veikta nepilnīgi un/vai nekvalitatīvi, Pasūtītājam ir tiesības neparakstīt Izpildītāja iesniegto pieņemšanas – nodošanas aktu. Šādā gadījumā Pasūtītājs sastāda defektu aktu, kurā norāda konstatētos trūkumus un to novēršanas termiņus un šo aktu iesniedz Izpildītājam. Pieņemšanas – nodošanas akts tiek parakstīts pēc trūkumu novēršanas. Izpildītājs trūkumus novērš par saviem līdzekļiem.
4. **Pakalpojuma kvalitāte un līgumsods**
   1. Pakalpojuma izpildes, Būvprojekta realizācijas – būvdarbu un būves ekspluatācijas laikā konstatētās kļūdas un trūkumi – kas bija paredzami Būvprojekta izstrādes laikā, Izpildītāja sagatavotajos dokumentos Izpildītajam jālabo par saviem līdzekļiem. Ja Izpildītājs noteiktajā termiņā neveic prasītos labojumus, Pasūtītājam ir tiesības labošanu uzdot citai personai, un Izpildītājam ir jāsedz šo labojumu izmaksas.
   2. Pēc Pasūtītāja pieprasījuma Izpildītājs maksā līgumsodu šādos gadījumos un apmēros:
      1. par Pakalpojuma daļu, nodevumu vai jebkuru starpziņojumu iesniegšanas termiņu neievērošanu 0,1% (nulle komats viens procents) no Līgumcenas par katru nokavēto dienu, bet ne vairāk kā 10% (desmit procenti) no Līgumcenas;
      2. par Līguma 5.punktā noteikto nosacījumu neievērošanu 200.00 *euro* (divi simti *euro,* 00 *centi*) par katru konstatēto gadījumu.
   3. Līgumsoda samaksa neatbrīvo Izpildītāju no atbildības par Pakalpojuma izpildi.
   4. Pēc Izpildītāja pieprasījuma Pasūtītājs maksā līgumsodu par Izpildītājam pienākošos maksājumu neveikšanu Līgumā noteiktajā kārtībā, 0,1% (nulle komats viens procents) no nokavētā maksājuma summas par katru kavējuma dienu, bet ne vairāk kā 10% (desmit procenti) no Līgumcenas.
   5. Izbeidzot Līgumu pēc vienas Puses iniciatīvas, kas ir saistītas ar otras Puses līgumsaistību neizpildi vai nepienācīgu izpildi, vainīgā Puse par šo saistību neizpildi vai nepienācīgu izpildi maksā otrai Pusei līgumsodu 10% (desmit procenti) apmērā no Līgumcenas.
   6. Visus Līgumā minētos un aprēķinātos līgumsodus Puses samaksā viena otrai 10 (desmit) darba dienu laikā no rēķina saņemšanas dienas, kā arī Pasūtītājam ir tiesības ieskaita kārtībā samazināt maksājamo naudas summu Izpildītājam, kas paredzēta par izpildīto Pakalpojumu tādā apmērā, kāda ir aprēķinātā līgumsodu summa.
5. **Apdrošināšana un Līguma saistību izpildes nodrošinājums**
   1. Izpildītājam ir pienākums 3 (trīs) dienu laikā pēc Līguma parakstīšanas iesniegt Pasūtītājam būvspeciālista, kas veiks būvprojekta vadītāja pienākumus, profesionālās civiltiesiskās atbildības apdrošināšanas līgumu par visu projektēšanas laiku un būvdarbu laiku. Apdrošināšanas līgumu slēdz atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājam jānodrošina, ka apdrošināšanas līgums ir spēkā projektēšanas un būvdarbu izpildes laikā. Apdrošināšanas līgumu par būvdarbu laiku Izpildītājam jāiesniedz noslēdzot būvdarbu autoruzraudzības līgumu.
   2. Gadījumā, ja šī Līguma parakstīšanas dienā Izpildītājam ir spēkā esošs apdrošināšanas līgums, kas atbilst Līguma 8.1.punkta prasībām, Izpildītājam ir pienākums pirms spēkā esošā apdrošināšanas līguma darbības beigām, iesniegt Pasūtītājam jaunu apdrošināšanas līgumu, kura beigu termiņš būtu vismaz līdz Pakalpojuma izpildes termiņa beigām vai attiecīgi uz būvdarbu izpildes laiku.
   3. Izpildītājam 10 (desmit) darba dienu laikā no Līguma noslēgšanas dienas **jāiesniedz līguma saistību izpildes nodrošinājums**. Saistību izpildes nodrošinājums var būt:
      1. Bankas garantija;
      2. Apdrošināšanas sabiedrības polise;
      3. Bankas garantijai piemērojami Starptautiskās tirdzniecības kameras noteikumi „The ICC Uniform Rulesfor Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
   4. Līguma saistību izpildes nodrošinājums atbilst šādām prasībām:
      1. Banka vai apdrošināšanas sabiedrība apņemas samaksāt Pasūtītājam līguma saistību izpildes nodrošinājuma summu, ja Izpildītājs nav izpildījis Līgumā noteikto Pakalpojumu pilnā apmērā vai kādā tā daļā, nepilda Līgumā noteiktās saistības vai Līguma darbība tiek izbeigta pēc Pasūtītāja iniciatīvas saskaņā ar Līguma punktiem, kas paredz Pasūtītāja tiesības vienpusēji izbeigt līguma darbību;
      2. Līguma saistību izpildes nodrošinājums ir vismaz 10 % (desmit procenti) apmērā no Līgumcenas;
      3. Līguma saistību izpildes nodrošinājums ir spēkā visu Līguma darbības laiku;
      4. Līguma saistību izpildes nodrošinājums ir no Izpildītāja puses neatsaucams.
6. **Zaudējumu atlīdzība**
   1. Izpildītajam ir tiesības prasīt zaudējumu atlīdzību gadījumos, ja:
      1. Pasūtītājs nepamatoti nesaskaņo speciālistu un/vai apakšuzņēmēju maiņu;
      2. Citos gadījumos, kad Pasūtītāja vainas dēļ Izpildītājam ir radušies zaudējumi.
   2. Pasūtītājam ir tiesības saņemt zaudējumu atlīdzību gadījumos, ja:
      1. Izpildītājs Pasūtītāja norādītajā termiņā nav novērsis Pakalpojuma izpildē atklātās kļūdas un trūkumus;
      2. Citos gadījumos, kad Izpildītāja vainas dēļ Pasūtītājam ir radušies zaudējumi.
   3. Puses savlaicīgi brīdina viena otru par zaudējumus radošu gadījumu iestāšanos, lai varētu pretendēt uz zaudējumu atlīdzības saņemšanu.
7. **Līguma grozīšana**
   1. Ja pēc Līguma noslēgšanas datuma spēkā esošajos normatīvajos aktos tiek izdarīti grozījumi, kas pazemina vai paaugstina Izpildītāja veiktās Pakalpojuma izmaksas, un šādi grozījumi nav atspoguļoti Līgumcenā, tad, pēc abu Pušu savstarpējas vienošanās, tiek grozīta Līgumcena.
   2. Līgumcena var tikt grozīta, ja puses vienojas grozīt Līguma 1.pielikumu “Tehniskā specifikācija”, un tas ietekmē Izpildītāja izdevumus.
   3. Termiņš Pakalpojuma pabeigšanai tiek noteikts Līgumā, bet, ja tas tiek pagarināts, tad tiek noslēgta papildus vienošanās pie Līguma.
   4. Līguma grozījumi izdarāmi rakstveidā un tos paraksta abas Puses.
   5. Izpildītājs ir tiesīgs saņemt Pakalpojuma izpildes laika pagarinājumu, ja:
      1. Pasūtītājs kavē vai aptur pakalpojuma veikšanu, no Izpildītāja neatkarīgu iemeslu dēļ, vai nesniedz atbildes Līguma 4.3.punktā noteiktajos termiņos;
      2. Pakalpojuma veikšanu kavē būtiski Līguma 1.pielikuma “Tehniskā specifikācija” grozījumi, kas nav Izpildītāja radīti.
   6. Lemjot par Līguma grozījumu veikšanu, jāievēro Publisko iepirkumu likuma 61. panta noteikumi.
8. **Līguma darbības izbeigšana**
   1. Izpildītājam ir tiesības prasīt izbeigt Līguma darbību, ja Pasūtītājs neveic maksājumus un līgumsods sasniedz 10% (desmit procenti) no Līgumcenas;
   2. Pasūtītājam ir tiesības prasīt izbeigt Līguma darbību, ja:
      1. Līgumā paredzētā dokumentācija netiek iesniegta 10 (desmit) dienu laikā pēc noteiktā iesniegšanas termiņa, vai arī, ja Pasūtītāja noteiktajā termiņā Izpildītājs nav izlabojis kļūdas un trūkumus;
      2. Izpildītāja līgumsods sasniedzis 20% (divdesmit procenti) no Līgumcenas;
      3. ir pasludināts Izpildītāja maksātnespējas process, apturēta vai pārtraukta tā saimnieciskā darbība, vai tiek konstatēts, ka līdz līguma izpildes beigu termiņam Izpildītājs būs likvidēts.
   3. Abpusēji rakstiski vienojoties, Puses var izbeigt līgumu kāda cita iemesla dēļ.
   4. Gadījumā, ja kāda no Pusēm konstatē, ka ir iestājies kāds no pamatiem Līguma izbeigšanai, tā nosūta attiecīgu rakstveida paziņojumu otrai Līguma Pusei, norādot tās izdarītos pārkāpumus un Līguma izbeigšanas kārtību un laiku.
9. **Autortiesības**
   1. Pakalpojuma izpildes rezultātā izstrādātie materiāli ir Pasūtītāja īpašums.
   2. Pasūtītājam ir tiesības mainīt, pārstrādāt, dalīt daļās un publicēt Izpildītāja iesniegtos materiālus bez Izpildītāja atļaujas.
10. **Nepārvaramas varas apstākļi**
    1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
    2. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Puses tiesības un ietekmē uzņemtās saistības, pieņemšana un stāšanās spēkā.
    3. Pusēm, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darbdienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
    4. Nesavlaicīga paziņojuma gadījumā Puse netiek atbrīvota no Līguma saistību izpildes, ja vien tam par iemeslu nav bijuši paši nepārvaramas varas vai ārkārtēja rakstura apstākļi.
    5. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma pārtraukšanu.
11. **Citi noteikumi**
    1. Visos jautājumos, kas nav noregulēti šajā Līgumā, Puses vadās no Iepirkuma instrukcijas prasībām, Izpildītāja piedāvājuma un spēkā esošajiem normatīvajiem aktiem.
    2. Visi strīdi starp Pusēm risināmi pārrunu ceļā, bet, ja tas nav iespējams, Latvijas Republikas tiesā.
    3. Līgums ir saistošs Pušu tiesību un saistību pārņēmējiem.
    4. Puses apņemas neveikt nekādas darbības, kas tieši vai netieši var radīt zaudējumus otrai Pusei, vai kaitēt otra Puses interesēm.
    5. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
    6. Izpildītājs ir informēts, ka Pasūtītājs ir ieviesis un darbojas saskaņā ar Kvalitātes pārvaldības sistēmas ISO standarta 9001 un Vides pārvaldības sistēmas ISO standarta 14001 nosacījumiem, nodrošinot kvalitatīvus pakalpojumus, sekmējot dabas resursu ilgtspējīgu izmantošanu, veicinot videi draudzīgu un modernu tehnoloģiju izmantošanu.
    7. Jebkāda ar šo Līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli, pieder Pasūtītājam un ir tā īpašums un ir izmantojama vienīgi Līguma nosacījumu izpildei. Tās izmantošana citiem mērķiem ir iespējama vienīgi ar Pasūtītāja rakstisku piekrišanu par katru gadījumu atsevišķi. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar to.
    8. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
    9. Pasūtītājs pirms būvdarbu uzsākšanas, atbilstoši Izpildītāja izstrādātajam būvprojektam “Virszemes notekūdeņu sistēmas sakārtošana Būriņu ceļa posmā no Blāzmas ielas līdz Zemgaļu ielai”, uzaicina Izpildītāju noslēgt pakalpojuma līgumu par “Virszemes notekūdeņu sistēmas sakārtošana Būriņu ceļa posmā no Blāzmas ielas līdz Zemgaļu ielai” būvdarbu autoruzraudzību.
    10. 10 (desmit) darba dienu laikā no Pasūtītāja uzaicinājuma nosūtīšanas dienas, Izpildītājs atbilstoši Iepirkuma rezultātiem noslēdz ar Pasūtītāju pakalpojuma līgumu par “Virszemes notekūdeņu sistēmas sakārtošana Būriņu ceļa posmā no Blāzmas ielas līdz Zemgaļu ielai” būvdarbu autoruzraudzību.
    11. Visus ar Līgumu saistītos Pušu savstarpējos paziņojumus nosūta rakstiski uz Līgumā norādīto adresi vai citu adresi, ko viena Puse ir paziņojusi otrai Pusei. Steidzamības gadījumos paziņojumus jānosūta arī pa faksu vai e-pastu.
    12. Visi Līguma grozījumi un papildinājumi ir spēkā tikai tādā gadījumā, ja tie noformēti rakstiski un tos ir parakstījušas abas Puses.
    13. Pasūtītāja pilnvarotais pārstāvis Līguma izpildes laikā ir Attīstības un pilsētplānošanas pārvaldes projektu vadītāja Solvita Degaine*,* tālrunis: 63005568, mobilais tālrunis: 26595561,e-pasts: [solvita.degaine@dome.jelgava.lv](mailto:solvita.degaine@dome.jelgava.lv).
    14. Izpildītāja pilnvarotais pārstāvis Līguma izpildes laikā ir būvinženieris Aleksejs Providenko*,* tālrunis: 26344750,e-pasts: [aleksejs.providenko@geoconsultants.lv](mailto:aleksejs.providenko@geoconsultants.lv).
    15. Pušu pilnvarotie pārstāvji ir atbildīgi par Līguma izpildes uzraudzīšanu, tai skaitā, par Pakalpojuma pieņemšanas – nodošanas akta parakstīšanu atbilstoši Līguma prasībām, defekta akta parakstīšanu.
    16. Līgums sastādīts uz 7 (septiņām) lapām, divos eksemplāros ar vienādu juridisko spēku, no kuriem viens glabājas pie Pasūtītāja, bet otrs pie Izpildītāja.
    17. Līgums satur šādus pielikumus, kas ir Līguma neatņemamas sastāvdaļas un nav iekļautas Līguma 14.16.punktā norādītajā lapu skaitā:
        1. 1.pielikums – Tehniskā specifikācija uz 5 lapām;
        2. 2.pielikums – Izpildītāja piedāvājuma kopija uz 32 (trīsdesmit divām) lapām.

**Pušu rekvizīti un paraksti:**

|  |  |  |
| --- | --- | --- |
|  | **Pasūtītājs** | **Izpildītājs** |
|  | **Jelgavas pilsētas dome** | **SIA “GeoConsultants”** |
| Reģistrācijas Nr. | 90000042516 | 40003340949 |
| Adrese | Lielā iela 11, Jelgava, LV-3001 | Olīvu iela 9, Rīga, LV-1004 |
| Bankas nosaukums | AS SEB Banka | AS Swedbank |
| Bankas kods | UNLALV2X | HABALV22 |
| Bankas konta Nr. | LV 44 UNLA 0008 0101 30906 | LV38HABA0551023527653 |
| Pušu paraksti: | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *I.Škutāne* | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *J.Ābeltiņš* |

1.pielikums

**Tehniskā specifikācija**

**Iepirkuma 1.daļai “Būvprojektu “Plūdu apdraudējuma samazināšana Svētes upes piegulošajās teritorijās” izstrāde un autoruzraudzība”**

1. **Iepirkuma priekšmets:** Būvprojektu izstrāde un autoruzraudzība kompleksu pasākumu īstenošanai Svētes upes caurplūdes atjaunošanai un plūdu apdraudējuma samazināšanai piegulošajās teritorijās (turpmāk – Pakalpojums).
2. **Pakalpojums ietver [..]:**
   1. [..]
   2. Būvprojekta “Virszemes notekūdeņu sistēmas sakārtošana Būriņu ceļa posmā no Blāzmas ielas līdz Zemgaļu ielai” izstrāde un autoruzraudzība:
      1. Mērķis ir atjaunot ūdens novades sistēmu un veikt novadgrāvju izbūvi pašvaldības teritorijā – Būriņu ceļa posmā no Blāzmas ielas līdz Zemgaļu ielai. Atjaunojot grāvju caurplūdi, tiks nodrošināta ātrāka ūdens novadīšana Svētes upē, kas samazinās privāto teritoriju applūšanu. Inovatīvo risinājumu pielietošana ūdens akumulēšanai pašvaldības teritorijā. Novadgrāvja caurplūdes atjaunošana posmā no Kārklu ielas līdz Būriņu ceļam (applūstošajās pļavās).
3. **Projektēšanas uzdevums:**

|  |  |
| --- | --- |
| * 1. **[..]** | **[..]** |
| * 1. **Objekta nosaukums** | **Virszemes notekūdeņu sistēmas sakārtošana Būriņu ceļa posmā no Blāzmas ielas līdz Zemgaļu ielai** |
| * 1. Pasūtītājs | Jelgavas pilsētas dome  Reģ. Nr.90000042516 |
| * 1. Objekta adrese | Jelgava |
| * 1. Zemes vienības kadastra apzīmējums | 09000080424 – novadgrāvis, 09000190495 – Keramiķu iela,  09000190461 – Svētes krastmala, 09000190456 – grāvis, 09000190494, 09000190459, 09000190542, 09000190540 – grāvis, 09000190276 – Stūrīšu iela, 09000190493 – Pludmales iela, 09000190492 – Āraišu iela, 09000190489 – Upeņu iela, 09000190483 – Briežu iela |
| * 1. Zemesgabala īpašnieks | Jelgavas pašvaldība |
| * 1. Būves klasifikācijas kods | 24200201 Baseini |
| * 1. Būvniecības ieceres iesnieguma veids | II grupa, Hidrotehnisko un meliorācijas būves, kuras neietilpst 1. un 3. grupā. |
| * 1. Projektēšanas stadijas | Projektētājs izstrādā Būvprojekta sākotnējos tehniskos risinājumus un iesniedz tos Pasūtītājam saskaņošanai.   * + 1. **Sākotnējie risinājumi ietver:**   Piedāvātajiem risinājumiem jābūt pamatotiem ar hidroloģiskiem vai hidrauliskiem aprēķiniem vai hidroloģisko vai hidroģeoloģisko modeli, kas pamato applūšanas samazinājumu projektējamā teritorijā.  **3.26.2. Būvprojekts minimālā sastāvā** – aizpildīt būvniecības ieceres iesniegumu atbilstoši Ministru kabineta noteikumiem Nr.253 “Atsevišķu inženierbūvju būvnoteikumi”, tam pievienojot būvprojektu minimālā sastāvā. Iesniegt dokumentus Jelgavas pilsētas domes administrācijas Būvvaldē, pirms tam būvprojektu minimālā sastāvā saskaņojot ar Pasūtītāju. Iekļaut detalizētu būvniecības darbu izmaksu tāmi, kas sastādīta atbilstoši normatīvajos aktos noteiktajai kārtībai par būvniecības darbu izmaksu sagatavošanu.  Saņemt būvatļauju ar izvirzītajiem projektēšanas nosacījumiem no Jelgavas pilsētas domes administrācijas Būvvaldes, būvatļauju nodot Pasūtītājam.   * + 1. **Būvprojekts:**   Būvprojektu izstrādāt atbilstoši saņemtajai būvatļaujai un spēkā esošajiem LR saistošajiem normatīvajiem aktiem, tehniskajiem un īpašajiem noteikumiem. |
| * 1. Inženierizpētes un izejmateriāli projektēšanai | 3.27.1. Inženiertopogrāfiskā izpēte.  Pasūtītājs nodrošina inženiertopogrāfisko plānu. Pasūtītājs izsniedz īpašuma apliecinošus dokumentus. |
| 3.27.2. Hidrometeoroloģiskā izpēte.  Projektētājam jāveic hidroloģiskos vai hidrauliskos aprēķinus vai hidroloģisko vai hidroģeoloģisko modeli, kas pamato applūšanas risku samazinājumu skartajā teritorijā.  Projektētājam jāveic hidrometeoroloģiskā izpētes darbi tādā apjomā, kas ļauj projektētājam uzņemties atbildību par projekta risinājumu pamatotību un atbilstību projektēšanas normām un standartiem. |
| * + 1. Ģeotehniskā izpēte   Būvprojekta izstrādes laikā, kur tas nepieciešams, jāveic ģeotehniskā izpēte pēc Latvijas būvnormatīva LBN 005-15 “Inženierizpētes noteikumi būvniecībā”, kā arī LBN 207-15 “Ģeotehniskā projektēšana”. Ģeotehniskās izpētes materiālus sagatavot saskaņā ar būvprojektēšanas prasībām. |
| 3.27.4. Cita veida projektēšanai nepieciešamas izpētes, projektētājs veic tādā apjomā, lai var pārliecināties un uzņemties atbildību par projekta risinājumu pamatotību. |
| 3.27.5. Pasūtītājs izsniedzTehniskos un/vai īpašos noteikumus no inženierkomunikāciju turētājiem. Ja projektēšanas nosacījumu izpildei nepieciešams izņemt papildus tehniskos vai īpašos noteikumus, to dara Pasūtītājs. |
| * 1. Saskaņošana ar trešajām personām | Veic projektētājs |
| * 1. Koku un krūmu ciršanas atļauja | Atļaujas saņemšanu un saskaņošanu veic projektētājs |
| * 1. Esošās situācijas raksturojums | Pasūtītāja norādītā teritorija veido Svētes upes palienas pļavas. Grāvji šajā posmā ir aizauguši, daļēji likvidēti, gultnes piesērējums nenodrošina vienmērīgu ūdens plūsmu, veidojas sanesumi. Caurtekas ir dažāda diametra, kas nenodrošina ūdens plūsmu zem ielām. Gan pavasara palu laikā, gan lietus laikā tas veicina blakus esošo teritoriju applūšanas risku.  Privātmāju apbūves teritorijas ir blīvi apdzīvotās, palu laikā Būriņu ceļš un upei piegulošās ielas ir applūdinātās. |
| * 1. Projektēšanas mērķis | Meliorācijas sistēmas atjaunošana, novadgrāvju izbūve pašvaldības teritorijās, lai būtu pieejamā apsaimniekošana. Atjaunojot grāvju caurplūdi, kas nodrošinās ātrāku ūdens novadīšanu Svētes upē, un samazinās privāto teritoriju applūšanu. Inovatīvo risinājumu pielietošana ūdens akumulēšanai pašvaldības teritorijā.  Novadgrāvja caurplūdes atjaunošanu posmā no Blāzmas ielas līdz Zemgaļu ielai (applūstošajās pļāvās). |
| * 1. Projektā ietveramie risinājumi | * + 1. Paredzēt novadgrāvja caurplūdes atjaunošanu (pārtīrīšana un apauguma novākšana) posmā no Blāzmas ielas līdz Zemgaļu ielai;     2. Esošo novadgrāvju profila atjaunošana, nogāžu stiprināšana, caurteku nomaiņa vai pārbūve Keramiķu, Stūrīšu, Pludmales, Āraišu, Upeņu, Ciema ielās un Būriņu ceļā (saskaņā ar pielikumu Nr.1);     3. Atjaunot/pārbūvēt ūdens novades sistēmu, nodrošinot ūdens plūsmu paštecē;     4. Paredzēt būvniecības laikā skarto teritorijas sakārtošanu (apzaļumošanu) pēc būvdarbu beigām;     5. Būvprojekta risinājumiem jābūt ekonomiski pamatotiem, vienlaicīgi jānodrošina atbilstību LR spēkā esošajiem normatīviem un noteikumiem;     6. Izstrādāt satiksmes organizācijas shēmu, ka arī materiālu piegādes shēmu būvdarbu laikā, tai skaitā ar apbraucamajiem ceļiem saistītos uzturēšanas jautājumus. |
| * 1. Būvprojekta sastāvs | * + 1. Būvprojektu noformēt atbilstoši spēkā esošajiem LR normatīvajiem aktiem. Būvprojektā jāietver:        1. Vispārīgā daļa: * būvprojektēšanas uzsākšanai nepieciešamie dokumenti un materiāli; * topogrāfiskā izpēte – TI; * ģeotehniskā izpēte – ĢI; * skaidrojošais apraksts;   + - 1. Arhitektūras daļa: * teritorijas sadaļa – TS; * būvprojekta ģenerālplāns – ĢP;   + - 1. Inženierrisinājumu daļa: * būvkonstrukcijas – BK (ja nepieciešams); * drenāžas tīkli – DT; * lietus ūdens kanalizācijas tīkli – LKT;   + - 1. Ekonomiska daļa: * iekārtu, konstrukciju un būvizstrādājumu kopsavilkums – IS; * būvdarbu apjomu saraksts – BA; * izmaksu aprēķins – T;   + - 1. Darbu organizēšanas projekts – DOP.   3.33.2. Nepieciešamības gadījumā būvprojekta sastāvā iekļaujamas būvprojekta daļas vai sadaļas esošu inženierkomunikāciju aizsardzībai vai pārbūvei. |
| * 1. Projekta eksemplāru skaits un termiņi | * + 1. Līguma ietvaros jāizstrādā un jāiesniedz Būvprojekts 7 (septiņu) mēnešu laikā no Līguma noslēgšanas dienas, ievērojot šādus izpildes termiņus:        1. Būvprojekta sākotnējie risinājumi – ne vēlāk kā 1 (viena) mēneša laikā no Līguma noslēgšanas brīža;        2. Būvprojekts minimālā sastāvā un būvniecības darbu izmaksu tāme jāiesniedz Pasūtītājam ne vēlāk kā 3 (trīs) mēnešu laikā no Līguma noslēgšanas dienas;        3. Būvprojekta visi eksemplāri ar Būvvaldes atzīmi par projektēšanas nosacījumu izpildi jāiesniedz Pasūtītājam ne vēlāk kā 7 (septiņu) mēnešu laikā no Līguma noslēgšanas dienas.     2. Projektētājs iesniedz pasūtītājam:        1. Būvprojektu minimālā sastāvā 3 (trīs) eksemplāros;        2. Būvprojektu 6 (sešos) eksemplāros, oriģinālie saskaņojumi vismaz 4 eksemplāros (būvvaldes sējumi cietos vākos, cauršūti, lapas sanumurētas);        3. CD formātā 1 (viens) eksemplārs: rasējumi – dwg vai dgn faili, rakstiskās daļas un tabulas MS Office failos; viss būvprojekts pdf failos. Failiem jābūt sakārtotiem datu nesēja tādā secībā, kā tehniskā dokumentācija iesniegta papīra formātā. |
| * 1. Projektēšanas nosacījumu izpilde | * + 1. Pakalpojuma izpilde tiks veikta uz līguma pamata, kuru noslēgs Pasūtītājs un Projektētājs. Projektētājs ir atbildīgs par jebkādu apakšuzņēmēju piesaistīšanu un par konsultācijām ar jebkuru citu uzņēmumu, institūciju vai ekspertiem.     2. Pirms būvprojekta iesniegšanas akceptēšanai Jelgavas pilsētas būvvaldē projekts saskaņojams ar institūcijām, kuras izsniegušas tehniskos vai īpašos noteikumus, ar pasūtītāju: oriģināls rakstisks saskaņojums uz ģenerālplāna (novietnes plāna) lapas.     3. Pēc projekta iesniegšanas Būvvaldē, gala rezultātā saņem būvatļauju ar atzīmi par projektēšanas nosacījumu pilnīgu izpildi (Būvvaldes akceptēts būvprojekts). |
| * 1. Autoruzraudzība | * + 1. Projektētājam jāparedz būvprojekta realizācijas autoruzraudzība, kuru veic saskaņā ar Latvijas Republikas normatīvo aktu prasībām, ievērojot būvprojekta inženiertehniskos risinājumus, darbu apjomus un to izmaksas un darba izpildes grafiku.     2. Autoruzraugam jāveic būvdarbu objekta apsekošana ne retāk kā 2 (divas) reizes nedēļā visā būvdarbu laikā. Par apsekojuma dienām un laiku vienojoties ar Pasūtītāju – sastādot un saskaņojot autoruzraudzības plānu, apsekojuma rezultātus ierakstot autoruzraudzības žurnālā.     3. Autoruzraugam jāpiedalās būvniecības procesa darba vadības sanāksmēs 1 (vienu) reizi nedēļā.     4. Pēc Pasūtītāja telefoniska un rakstiska pieprasījuma Autoruzraugam jāierodas apsekojuma vietā, 24 stundu laikā no tā saņemšanas vai savlaicīgi brīdinot Pasūtītāju par nepieciešamību pārlikt Objekta apsekojumu uz vēlāku laiku un vienojoties ar Pasūtītāju par citu apsekojuma laiku.     5. Nepieciešamības gadījumā Autoruzraugs veic izmaiņas vai papildinājumus būvprojektā iespējami īsā laikā.     6. Autoruzrauga pienākums ir nekavējoties informēt Pasūtītāju par visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem.     7. Pasūtītājs ar Autoruzraugu slēgs atsevišķu līgumu. |

**Pasūtītājs Izpildītājs**

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

*I.Škutāne*  *J.Ābeltiņš*